সংগঠনের প্রচার সম্পাদক মিজানুর রহমান বার্তা২৪ ডটনেটকে বলেন, “অর্থমন্ত্রী বহুবার পুঁজিবাজারে বিনিয়োগের আহবান জানিয়েছেন। বার বার বলেছেন পুঁজিবাজারে ‘৯৬ আর আসবে না। তার এই আহবানে সাড়া দিয়ে দেশের আপামর জনতা পুঁজিবাজারে বিনিয়োগ করে। কিন্তু এর পরেই সেই ভয়াবহ ধ্বসের পর তিনি সুর পাল্টিয়ে বলা শুরু করলেন পুঁজিবাজার একটি ‘ফটকা’ বাজার, বিনিয়োগকারীদের বললেন ‘জুয়াড়ী’, সর্বশেষ বলেছেন এটি একটি ‘দুষ্টু’ শেয়ারবাজার। তার এ ধরনের অবিবেচনাপ্রসূত বক্তব্যে পুঁজিবাজারের ধ্বস তরান্বিত হয়েছে। এই অবস্থায় অর্থমন্ত্রীর পদত্যাগ ছাড়া এই বাজার স্থিতিশীল হবে না।”